હવે જો સુનીલ ગ્રોવર અને અન્ય કલાકારો કપિલના શો માં પરત થાય તો સૌથી વધારે સાચવવાનું કપિલે છે. આ એ જ કલાકારો હતા જેમણે કપિલનો સાથ ત્યારે નિભાવ્યો હતો જ્યારે કલર્સ ચેનલે રાતોરાત કપિલનો અતિશય લોકપ્રિય શો બંધ કરવાનો એકતરફી નિર્ણય લઇ લીધો હતો. તે સમયે કપિલના આ સાથીદારો અન્યત્ર જઈ શક્યા હોત પરંતુ તેમણે કપિલ સાથે ખભેખભો મેળવ્યો અને સોની પરના શો માં પણ તેઓએ ભરપૂર મહેનત કરીને શો ને નવી ઉંચાઈ બક્ષી. આમ કપિલે હવે ભવિષ્યમાં આ કલાકારોનું તસુભાર પણ અપમાન ન થાય તેનું ધ્યાન રાખવું પડશે.